CELEX: 62011CN0024
Language: fi
Date: 2011-01-17 00:00:00
Title: Asia C-24/11 P: Valitus, jonka Espanjan kuningaskunta on tehnyt 17.1.2011 unionin yleisen tuomioistuimen (kahdeksas jaosto) asiassa T-113/08, Espanjan kuningaskunta v. Euroopan komissio, 12.11.2010 antamasta tuomiosta

26.3.2011   
            
            
               FI
            
            
               Euroopan unionin virallinen lehti
            
            
               C 95/6
            
         Valitus, jonka Espanjan kuningaskunta on tehnyt 17.1.2011 unionin yleisen tuomioistuimen (kahdeksas jaosto) asiassa T-113/08, Espanjan kuningaskunta v. Euroopan komissio, 12.11.2010 antamasta tuomiosta
   (Asia C-24/11 P)
   2011/C 95/10
   Oikeudenkäyntikieli: espanja
   
      Asianosaiset
   
   
      Valittaja: Espanjan kuningaskunta (asiamies: M. Muñoz Pérez)
   
      Muu osapuoli: Euroopan komissio
   
      Vaatimukset
   
   
               —
            
            
               Valitus on hyväksyttävä ja unionin yleisen tuomioistuimen asiassa T-113/08, Espanjan kuningaskunta vastaan komissio, 12.11.2010 antama tuomio on kumottava
            
         
               —
            
            
               20.12.2007 tehdyssä komission päätöksessä 2008/68/EY (1) myönnettyjen oliiviöljyn tuotantotukien rahoitusta koskevat korjaukset on kumottava kokonaisuudessaan tai toissijaisesti on kumottava oliiviöljyn tuotantoalalla ne rahoitusta koskevat korjaukset, jotka koskevat menoja, joiden ennakkomaksut on maksettu ennen 24.11.2002; tai edelleen toissijaisesti on kumottava oliiviöljyn tuotantoalalla ne rahoitusta koskevat korjaukset, jotka koskevat menoja, joiden ennakkomaksut on maksettu ennen 15.7.2000.
            
         
      Oikeudelliset perusteet ja pääasialliset perustelut
   
   
               1)
            
            
               Unionin yleisen tuomioistuimen perustelut ovat itsessään ristiriitaiset ja asetuksen N:o 1663/95 (2) 8 artiklaa on rikottu, koska unionin yleinen tuomioistuin on hyväksynyt sen, että komissio tekee rahoitusta koskevan korjauksen sellaisten säännönvastaisuuksien perusteella, joita ei ole täsmennetty kirjeessä AGR 16844, jossa ilmiotetaan tutkinnan HO/2002/91/ES tulokset.
            
         
               2)
            
            
               Unionin tuomioistuimen perussäännön 36 ja 53 artiklaa on rikottu, koska tuomio ei ole riittävän perusteltu, sillä Espanjan kuningaskunnan suullisessa käsittelyssä esittämää keskeistä väitettä, joka koski asetuksen N:o 729/70 (3) 5 artiklan 2 kohdan c alakohdassa ja asetuksen N:o 1258/1999 (4) 7 artiklassa säädetyn 24 kuukauden määräajan alkamisen määrittämisajankohtaa, ei ole mainittu lainkaan eikä siis myöskään käsitelty.
            
         
               3)
            
            
               Asetuksen N:o 729/70 5 artiklan 2 kohdan c alakohdan ja asetuksen N:o 1258/1999 7 artiklassa säädettyä 24 kuukauden määräaikaa ei ole noudatettu,
               
                           —
                        
                        
                           ensinnäkään, koska tämä määräaika on laskettu AGR 16844:n kirjeen saapumisesta lähtien, vaikka siinä ei ole mainittu kaikkia niitä syitä, joihin rahoitusta koskeva korjaus perustuu
                        
                     
                           —
                        
                        
                           toiseksi, koska unionin yleinen tuomioistuin tukeutuu yhteisöjen tuomioistuimen tuomioon (5), jota ei sovelleta oliiviöljyn tuotantoalan kaltaisella alalla, katsoakseen, että 24 kuukauden määräajan soveltamiseksi ratkaiseva päivämäärä on loppusumman maksaminen eikä ennakkomaksun maksaminen.
                        
                     
         
      (1)  Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 20.12.2007 tehty komission päätös 2008/68/EY (EUVL 2008, L 18, s. 12).
   
      (2)  Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7.7.1995 annettu komission asetus (EY) N:o 1663/95 (EYVL L 158, s. 6).
   
      (3)  Yhteisen maatalouspolitiikan rahoituksesta 21.4.1970 annettu neuvoston asetus (ETY) N:o 729/70 (EYVL L 94, s. 13).
   
      (4)  Yhteisen maatalouspolitiikan rahoituksesta 17.5.1999 annettu neuvoston asetus (EY) N:o 1258/1999 (EYVL L 160, s. 103).
   
      (5)  Asia C-329/00, Espanja v. komissio, tuomio 19.6.2003, Kok., s. I-16103.